Светослав Иванов
Ще повръщам дълго над лалетата…

chitanka.info

Ще повръщам дълго над лалетата

посети от грижовни баби, някъде край блока.

Едва ли ще намеря сили — лазейки

да изкача Голготата на стълбите.

И ще си остана там — сред фасове и вестници,

забил лице сред своите угризения.

И все едно!… Дано поне и изгревът

да не се вторачи в мене, заедно с комшиите.

Ще се наспя, ще изтрезнея и се върна

във враждебната за мене къща.

Поне помиярите ще ближат…

И сигурно и те ще се напият.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.